Jon Storm-Mathisen

Jon Storm-Mathisen (født 16. januar 1941 i Oslo) er en norsk hjerneforsker. Han er professor emeritus i medisin ved Avdeling for anatomi ved Det medisinske fakultet, Universitetet i Oslo. Storm-Mathisen var tidligere nestleder for Senter for molekylærbiologi og nevrovitenskap. Han gikk av med pensjon i 2011.

Han har mottatt Anders Jahres medisinske pris i 2006 for sin banebrytende forskning på signalstoffer i hjernen. I begrunnelsen for utdelingen sto det at Jon Storm-Mathisen har vist at nerveceller i hjernen kommuniserer ved bruk av aminosyren glutamat som signalstoff, noe som var overraskende. Han mottok også Universitetet i Oslos forskningspris i 2004, med begrunnelse at han var grunnleggende for det nå blomstrende miljøet innen nevrobiologi. Han er tildelt Nansen-medaljen, Lundbeckprisen, Anders Jahres medisinske pris og er medlem av Det Norske Videnskaps-Akademi. Han har også vært leder for Kavli-priskomiteen for nevrovitenskap.

Storm-Mathisen er en av Norges mest siterte forskere og har publisert 290 forskningsartikler.80 års omtale i Aftenposten 16. januar 2021 Allerede i 2010 var han en av fjorten forskere ved norske institusjoner som er rangert som highly cited i ISI-indeksen.ISIHiglyCited 

 Referanser 

 Eksterne lenker 


  Håvamål og hjerneforskning i skjønn forening
Glutamat – et sant eventyr; Glutamate – a true fairytale

Kategori:Norske forskere
Kategori:Norske medisinprofessorer
Kategori:Professorer ved Universitetet i Oslo
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Fødsler i 1941